REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/358-21

13. septembar 2021. godine

B e o g r a d

**Z A P I S N I K**

**SA DEVETE SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 6. SEPTEMBRA 2021. GODINE**

 Sednica je počela u 11 časova.

 Sednicom je predsedavao predsednik Odbora dr Muamer Bačevac.

 Sednici su prisustvovali: prof. dr Dragoljub Acković, Andrijana Avramov, Dejan Stošić, Vesna Nedović, Stefan Srbljanović, Nebojša Bakarec, Jelena Mihailović, Nina Pavićević, Nikola Kožović i Zoltan Pek, članovi Odbora.

 Sednici nisu prisustvovali članovi Odbora: Sandra Joković, Vesna Stjepanović, Dragana Branković Minčić, Dragana Radinović, Aleksandar Jovanović i Selma Kučević.

 Sednici su prisustvovali: Viktor Jevtović i Vesna Knežević, zamenici članova Odbora.

 Predsedavajući je konstatovao da su ispunjeni uslovi za rad i odlučivanje te je predložio sledeći

Dnevni red:

1. Inicijativa za učešće prof. dr Dragoljuba Ackovića na Godišnjoj konferenciji Društva za proučavanje romske baštine koja će se održati u Pragu u Republici Češkoj od 8. do 11. septembra 2021. godine;
2. Razno.

 Odbor je PRIHVATIO predloženi Dnevni red.

 **PRVA TAČKA DNEVNOG REDA:** Inicijativa za učešće prof. dr Dragoljuba Ackovića na Godišnjoj konferenciji Društva za proučavanje romske baštine koja će se održati u Pragu u Republici Češkoj od 8. do 11. septembra 2021. godine

 Predsednik Odbora je obavestio članove da se prof. dr Dragoljub Acković, predsednik Pododbora za pitanja Roma obratio Odboru radi učešća na konferenciji u Pragu, a o čemu odluku treba da donese Odbor za spoljne poslove, na predlog Odbora za ljudska i manjinska prava i ravnopravnost polova.

 Prof. dr Dragoljub Acković zahvalio se na razumevanju i upoznao je članove Odbora sa predstojećom aktivnošću i podrobno obrazložio razloge za prisustvo na Godišnjoj konferenciji Društva za proučavanje romske baštine, s obzirom da je član borda društva, kao i da je planirano da se naredna konferencija održi u Beogradu.

Predsednik Odbora je otvorio raspravu po ovoj tački dnevnog reda, a zatim predložio da Odbor za ljudska i manjinska prava i ravnopravnost polova predloži Odboru za spoljne poslove da prihvati inicijativu za učešće prof. dr Dragoljuba Ackovića na Godišnjoj konferenciji Društva za proučavanje romske baštine koja će se održati u Pragu u Republici Češkoj od 8. do 11. septembra 2021. godine.

Odbor jednoglasno usvojio ovaj predlog.

 **DRUGA TAČKA DNEVNOG REDA:** Razno.

 Predsednik Odbora upoznao je članove sa najavom događaja koji organizuje Poverenica za zaštitu ravnopravnosti, u saradnji sa Savetom Evrope, a koji će se održati početkom oktobra, na temu sprečavanja govora mržnje. O svim detaljima Odbor će biti naknadno obavešten.

 Sednica je zaključena u 11.10 časova.

SEKRETAR ODBORA PREDSEDNIK ODBORA

Rajka Vukomanović dr Muamer Bačevac